
Návrh uznesenia

Mestské zastupiteľstvo mesta Trnava po prerokovaní:

1. Schvaľuje
a) predloženie žiadosti o poskytnutie nenávratného finančného príspevku za účelom realizácie projektu „Modernizácia miestnych komunikácií – chodníkov pre peších v obytnom súbore Generála Goliana v Trnave - 3. etapa a 4. etapa“, realizovaného v rámci výzvy PSK-MIRRI-009-2024-ITI-EFRR,

b) zabezpečenie finančných prostriedkov na spolufinancovanie realizovaného projektu  „Modernizácia miestnych komunikácií – chodníkov pre peších v obytnom súbore Generála Goliana v Trnave - 3. etapa a 4. etapa“, ktorého ciele sú v súlade s platným územným plánom mesta Trnava a platným Programom hospodárskej rozvoja a sociálneho rozvoja mesta Trnava, v maximálnej výške 187 140,80 eur (8% spolufinancovanie),

c) zabezpečenie financovania neoprávnených výdavkov projektu z rozpočtu mesta Trnava.
Dôvodová správa
Žiadosť o nenávratný finančný príspevok bude predložená v rámci vyhlásenej výzvy s kódom PSK-MIRRI-009-2024-ITI-EFRR, opatrenie 3.2.4 – Miestne komunikácie, ktorú Ministerstvo investícií, regionálneho rozvoja a informatizácie SR ako riadiaci orgán pre Program Slovensko vyhlásilo dňa 24.04.2024. 

Cieľom projektu je komplexná modernizácia miestnych komunikácií pre peších – chodníkov verejného priestranstva obytného súboru Generála Goliana v Trnave, s cieľom znížiť negatívne vplyvy na životné prostredie v intraviláne mesta, zlepšiť mobilitu obyvateľstva a zvýšiť bezpečnosť všetkých účastníkov dopravy. Realizáciou bude zároveň posilnená infraštruktúra pre trvalo udržateľné formy dopravy, t.j. budú zlepšené podmienky pre pešiu dopravu.

Súčasný stav komunikácií pre peších, ktoré sa nachádzajú v obytnom súbore Generála Goliana v Trnave, je pôvodný stav zo 70-tych rokov. Chodníky sú nebezpečné najmä pre starších ľudí, deti a osoby so zníženou pohyblivosťou. Vo vzťahu k súčasnej situácii v riešenom území je potrebné skonštatovať ich dlhodobo nevyhovujúci stav. Chodníky a spevnené plochy v riešenom území sú odvodnené priečnym a pozdĺžnym sklonom smerom do zelene, resp. na komunikáciu, kde sú pri krajnici, resp. v priestore parkovísk osadené uličné vpusty napojené prípojkami do kanalizácie.

Technické riešenie

Všetky navrhované povrchy chodníkov budú riešené ako nové, vrátane konštrukčných vrstiev, ktoré budú cementobetónové so skosenými hranami. 

Bezbariérové úpravy na chodníkoch a cyklochodníku sú v max. sklone 1:15 a rešpektujú vyhlášku č.532/2002 MŽP SR.
Odvedenie dažďových vôd z povrchu chodníkov je zabezpečené priečnymi a pozdĺžnymi sklonmi. Dažďová voda bude odvedená do okolitej zelene. 

Modernizácia rekonštruovaných chodníkov sa opiera o aktuálne stavebno - technické a ekologické požiadavky, ktoré boli zohľadnené pri samotnom návrhu modernizácie chodníkov. Výškovo sú navrhnuté tak, aby spĺňali bezbariérové prístupy do existujúcich bytových domov. Pôvodné chodníky tieto moderné princípy nerešpektovali.

Chodníky sú navrhnuté ako bezobrubníkové, kladie sa takisto dôraz na ekologický aspekt výstavby. Sú umiestnené popri zelených plochách, do nich sú povrchovo odvádzané aj dažďové vody v normovom spáde. Týmto sa kladie tiež dôraz na zadržiavanie vody v území ako reakcia na zmenu klímy. 

Situácia po realizácií projektu – odstránia sa nerovnosti, trhliny či iné prekážky, ktoré môžu spôsobiť pády. Chodníky pre peších budú prispôsobené aj pre osoby so zníženou pohyblivosťou vrátane používateľov invalidných vozíkov alebo kočíkov t.j. bezbariérový prístup, nižšie obrubníky, širšie chodníky a bezpečné priechody pre chodcov. Realizáciou tejto aktivity sa zvýšia nielen technicko-kvalitatívne parametre chodníkov pre peších, ale dôjde aj k zvýšeniu bezpečnosti všetkých účastníkov dopravy využívajúcich danú infraštruktúru, vrátane zníženia nehodovosti.

Kvalitné chodníky podporia mobilitu a pešiu dopravu, čo prispeje k znižovaniu dopravnej záťaže, k zníženiu znečisteniu ovzdušia, ako aj k celkovému zníženiu negatívnych vplyvov dopravy na životné prostredie v riešenom území a súčasne podporí zdravý spôsob pohybu. 

Rozpočet projektu (COV navýšené o + 9,9% oproti schválenému PZ):

	celkové výdavky projektu (COV):
	2 339 259,93 eur

	nenávratný finančný príspevok (92 % z COV):
	2 152 119,13 eur

	spolufinancovanie (8 % z COV):
	     187 140,80 eur


Prípadné neoprávnené výdavky, spolu s 8 %-ným spolufinancovaním celkových oprávnených výdavkov, budú hradené z rozpočtu mesta Trnava.
